יצחק שטרנהל

רבי יצחק שטרנהל (נכתב גם: שטערנהעלל) (תר"ע - תש"מ) היה ראש ישיבה בעיר מונקאטש לפני השואה, רבה של שארית הפליטה בזלצבורג אחרי המלחמה, ורב קהילת "מחזיקי הדת" בבולטימור. מחבר הספרים כוכבי יצחק ועורך ומוציאו לאור של כתב העת הכוכב.

קורות חייו
נולד בי' באדר ב' תר"ע בעיר גארליץ לרבי דוד ולרבקה (בת נתן ליב טארים).

באמצע מלחמת העולם הראשונה עזבו משפחתו את גארליץ ועברו לצאנז שם למד בילדותו ובישיבה שם. באותו הזמן למד גם בעיר אושפיצין אצל רבי יעקב דוד הכהן בארנפריינד. לאחר מכן למד בישיבת "דרכי תשובה" במונקאטש.

בשנת תרצ"ה החל להוציא את כתב העת הכוכב, ממנו יצאו עשר חוברות. 

בשנת תרצ"ט נישא בראשונה לרחל לאה בת רבי אהרן צבי קסטנבוים מו"ץ בטיסא – אילאק. להם נולדו שני ילדים נתן ליב ושפרה בונה. אשתו ושני בניו, חמיו וחמותו, נהרגו בשואה.

בשנת תש"ג הגיע לבדו לעיר פעסט ונשאר בה עד סיום המלחמה.

בערב פסח תש"ו הגיע לעיר זלצבורג באוסטריה, וכעבור שנה נתמנה לכהן כרב שארית הפליטה בעיר. שם כיהן ארבע שנים.

בשנת תש"ט נישא בזיווג שני לרבקה בת יהושע זיידנפלד.

בשנת תשי"א הגיע לניו יורק וחזר להוציא את הירחון "הכוכב". כעבור שנתיים נבחר לכהן כרב קהילת "מחזיקי תורה" בעיר בולטימור.

בסוף שנת תשל"ט עבר תאונת דרכים קשה, ובכ"ח בניסן תש"מ נפטר, ונקבר בהר הזיתים בירושלים.

לקריאה נוספת
לדמותו של המחבר, בסוף הספר כוכבי יצחק על הירושלמי ח"ב, ניו יורק תשנ"ג

קישורים חיצוניים

הספרים כוכבי יצחק באתר היברו בוקס:

כרכי הירחון הכוכב באתר היברובוקס:

פרשני התלמוד הירושלמי
ניצולי השואה
מוקצ'בו: רבנים
רבנים אוסטרים
בולטימור: רבנים
מחברי ספרי מפתחות
הרוגי תאונות דרכים בארצות הברית
יהודים הקבורים בהר הזיתים: חלקת גליציה
אוסטרים שנולדו ב-1910
נפטרים ב-1980